sagorsarker/bangla-wikipedia huggingface dataset:
শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত)

শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার ভারতের তথ্য ও সম্প্রচার মন্ত্রণালয় কর্তৃক প্রতিষ্ঠিত, চলচ্চিত্র উৎসব অধিদপ্তর দ্বারা প্রতিবছর আয়োজিত জাতীয় চলচ্চিত্র পুরস্কারগুলির মধ্যে একটি। এটি পূর্ণদৈর্ঘ্য চলচ্চিত্রগুলির জন্য প্রদানকৃত কয়েকটি পুরস্কারের মধ্যে একটি, যেখানে প্রাপককে রজত কমল (রৌপ্য পদ্ম) ভূষিত করা হয়।
১৯৫৪ সালে প্রতিষ্ঠিত জাতীয় চলচ্চিত্র পুরস্কার হল ভারতের সর্বাধিক বিশিষ্ট চলচ্চিত্র পুরস্কার যা ভারতীয় চলচ্চিত্রের মধ্যে শ্রেষ্ঠ যেখানে বিভিন্ন আঞ্চলিক ভাষায় চলচ্চিত্রের জন্যও পুরস্কার দেওয়া হয়।
সাতটি আঞ্চলিক ভাষার (বাংলা, হিন্দি, কন্নড়, মালয়ালম, মারাঠি, তামিল এবং তেলুগু) চলচ্চিত্রের জন্য পুরস্কার প্রদান চালু হয়েছিল ২ ডিসেম্বর ১৯৫৫ সাল আয়োজিত ২য় জাতীয় চলচ্চিত্র পুরস্কার থেকে। শুরু থেকে "শ্রেষ্ঠ হিন্দি ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" (১৯৫৫–৬৮), "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এই তিনটি বিভাগে পুরস্কার প্রদানের মাধ্যমে এই অয়োজন শুর হয়। পরবর্তীতে ১৯৬৭ সাল দুটি প্রশংসাপত্রের পুরস্কার ১৫তম জাতীয় চলচ্চিত্র পুরস্কার থেকে বন্ধ ঘোষণা করা হয়েছে।
সোহরাব মোদী পরিচালিত, ১৯৫৪ সালের "মির্জা গালিব" চলচ্চিত্রটিকে "শ্রেষ্ঠ হিন্দি ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" প্রদান করা হয়েছিল। "দ্বিতীয় শ্রেষ্ঠ হিন্দি পূর্ণদৈর্ঘ্য চলচ্চিত্রের জন্য প্রশংসাপত্রের সনদ" পেয়েছিল সত্যেন বসু পরিচালিত "জাগৃতি"। অতি সাম্প্রতিক ২০১৯ মালের ৯ আগস্ট আয়োজিত ৬৬তম জাতীয় চলচ্চিত্র পুরস্কার প্রাপ্ত চলচ্চিত্রটি হল ২০১৮ সালের ক্রাইম-থ্রিলার "আন্ধাধুন"।
পুরস্কারের মধ্যে রয়েছে 'রজত কমল' (রৌপ্য পদ্ম পুরস্কার) এবং নগদ অর্থ পুরস্কার। নিম্নলিখিত বছর অনুযায়ী পুরস্কার বিজয়ীরা হলেন:
বাদল রহমান

বাদল রহমান (৪ জুন, ১৯৪৯ - ১১ ই জুন, ২০১০) ছিলেন বাংলাদেশী মুক্তিযুদ্ধা, চলচ্চিত্র পরিচালক, চলচ্চিত্র সমাজের কর্মী, লেখক ও সাংস্কৃতিক ব্যক্তিত্ব। ১৯৮০ সালে তিনি প্রথম বাংলাদেশী পরিচালক হিসেবে শিশুরের জন্য প্রথম পূর্ণ দৈর্ঘ্যের চলচ্চিত্র, এমিলের গোয়েন্দা বাহিনী তৈরি করেন। ছবিটি ছিল ১৯২৯ সালে প্রকাশিত এরিচ কাস্টনারের "এমিল আন ডাই ডিটেকটিভ" উপন্যাস থেকে গ্রহণ করা।
রহমান ফিল্ম অ্যান্ড টেলিভিশন ইনস্টিটিউট অফ ইন্ডিয়া থেকে চলচ্চিত্র সম্পাদনায় ডিপ্লোমা করেন। ১৯৭৪ সালে তিনি সৈয়দ সালাহউদ্দিন জাকি র সাথে তার প্রথম চলচ্চিত্র "প্রত্যাশার সূর্য" তৈরি করেন। এমিলেরগোয়েন্দা বাহিনী পরিচালনার পর তিনি বাংলাদেশ শিশু একাডেমী অর্থায়নে "কাঠাল বুড়ির বাগান" এবং "ছানা ও মুক্তিযুদ্ধ" চলচ্চিত্র নির্মাণ করেছিলেন।
রহমান তার মৃত্যু পূর্ব পর্যন্ত ফেডারেশন অব ফিল্ম সোসাইটিস অফ বাংলাদেশ (এফএফএসবি) এর সভাপতি হিসাবে দায়িত্ব পালন করেছেন।
তার দুই মেয়ে এবং এক ছেলে রয়েছে। 
বাদল রহমান বাংলাদেশ চলচ্চচিত্র সংসদ আন্দোলন (বিসিএসএ) থেকে স্বর্ণজয়ন্তী স্মৃতি সম্মাননা পেয়েছিলেন। 
২০১১ সালে চলচ্চিত্র নির্মাতা বেলায়েত হোসেন মামুন এবং সাইফুল ইসলাম জার্নাল যৌথভাবে রহমানের জীবনের উপর ভিত্তি করে একটি ডকুমেন্টারি পরিচালনা করেছিলেন। ঢাকা আন্তর্জাতিক চলচ্চিত্র উৎসব তার সেরা শিশু চলচ্চিত্র পুরস্কারের নাম পরিবর্তন করে বাদল রহমান পুরস্কার নামকরণ করে।
মুভিয়ানা ফিল্ম সোসাইটি প্রতিবছর বাদল রহমান স্মৃতি বক্তৃতার আয়োজন করে। মুভিয়ানা ফিল্ম সোসাইটি ধারাবাহিকভাবে প্রয়াত চলচ্চিত্র নির্মাতা বাদল রহমানকে ২০১১ থেকে ২০১৮ পর্যন্ত স্মরণ করে অনুষ্ঠানের আয়োজন করেছে।
রুহুল আমিন (পরিচালক)

 রুহুল আমিন (জন্ম ১৯৭১, বাংলাদেশ) একজন ব্রিটিশ চলচ্চিত্র পরিচালক।
আমিন বাংলাদেশের সিলেট জেলায় জন্মগ্রহণ করেন। ১৯৮০ এর দশকের শেষের দিকে কিশোর বয়সে পিতা-মাতার সাথে ব্রিটেন এ আসেন। তিনি বিদ্যালয়ে পড়াকালীন তার প্রথম প্রামাণ্যচিত্র-নাটক "পূর্ব লন্ডন" তৈরি করেছিলেন। তিনি ন্যাশনাল ফিল্ম এন্ড টেলিভিশন স্কুলে পড়াশোনা করেছেন।
১৯৮৬ সালে আমিন চ্যানেল ৪ টেলিভিশনের জন্য তার প্রথম চলচ্চিত্র "এ কাইন্ড অফ ইংলিশ" তৈরি করেছিলেন।
আমিন বিবিসি এবং চ্যানেল ৪ এর জন্য ১৫-এর বেশি চলচ্চিত্র তৈরি করেছেন যার মধ্যে বেশিরভাগ প্রামাণ্যচিত্র এবং নাটক। তিনি ২০১৭ সালে যুক্তরাজ্য, ভারত এবং বাংলাদেশ-এর মধ্যে গ্যালাক্সি ফিল্মস প্রযোজিত মিথুন চক্রবর্তী অভিনীত বাংলার লোককবি, দার্শনিক এবং গীতিকার হাসন রাজার জীবন ও সংগীতের উপর ভিত্তি করে হাসন রাজা চলচ্চিত্র তৈরি করেন। ছবিটির অর্থায়ন করেছিলেন আমিনের বন্ধুবান্ধব এবং ইংল্যান্ডের বাংলাদেশী সম্প্রদায় ।
আমিন লন্ডনের ইস্ট এন্ডের বাঙালি সম্প্রদায়ের জীবনকে কেন্দ্র করে সংবেদনশীল, স্বল্পতর, কাব্যিক চলচ্চিত্র তৈরি করার জন্য পরিচিত।
প্যাট পোকক

প্যাট্রিক ইয়ান পোকক (; জন্ম: ২৪ সেপ্টেম্বর, ১৯৪৬) গায়নেড এলাকার ব্যাঙ্গরে জন্মগ্রহণকারী ওয়েলসীয় বংশোদ্ভূত সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬৮ থেকে ১৯৮৫ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও দক্ষিণ আফ্রিকান ক্রিকেটে নর্দার্ন ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ‘পার্সি’ ডাকনামে পরিচিত প্যাট পোকক।
মারটন সি অব ই সেকেন্ডারি স্কুলে অধ্যয়নের পর উইম্বলডন টেকনিক্যাল কলেজে পড়াশোনা করেন। ১৯৬৪ সাল থেকে ১৯৮৬ সাল পর্যন্ত প্যাট পোককের প্রথম-শ্রেণীর খেলোয়াড়ী জীবন চলমান ছিল। প্যাট পোকক ক্রিকেট খেলতে বেশ পছন্দ করতেন। প্রতিপক্ষীয় ব্যাটসম্যানের দূর্বলতার সুযোগে অনেক সময় পরীক্ষামূলকভাবে বোলিং করতেন। পুরো প্রথম-শ্রেণীর খেলোয়াড়ী জীবন সারে দলের পক্ষে পার করে দেন।
১৯৬৪ সালে সারে দলের পক্ষে প্রথম-শ্রেণীর ক্রিকেটে অভিষেক ঘটে। ১৯৭২ সালে স্মরণীয় খেলা উপহার দেন। সাসেক্সের বিপক্ষে এগারো বলের ব্যবধানে সাত উইকেট পেয়েছিলন তিনি। প্রথম চার উইকেট চার বলে, পাঁচ উইকেট ছয় বলে, ছয় উইকেট নয় বলে ও সাত উইকেট এগারো বলে পান। তন্মধ্যে, শেষ দুইটি রেকর্ড হিসেবে রয়ে যায়।
১৯৮৬ সালে নিজস্ব শেষ মৌসুমে সারের অধিনায়কের দায়িত্বে ছিলেন। সমগ্র প্রথম-শ্রেণীর খেলোয়াড়ী জীবনে ২৬.৫৩ গড়ে ১,৬০৭ উইকেট পান। ব্যক্তিগত সেরা বোলিং পরিসংখ্যান গড়েন ৯/৫৭।
সমগ্র খেলোয়াড়ী জীবনে পঁচিশ টেস্টে অংশগ্রহণ করেছেন প্যাট পোকক। ২৯ ফেব্রুয়ারি, ১৯৬৮ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ৩১ জানুয়ারি, ১৯৮৫ তারিখে কানপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি। এরপর ২৬ মার্চ, ১৯৮৫ তারিখে শারজায় পাকিস্তানের বিপক্ষে একমাত্র ওডিআইয়ে অংশগ্রহণের সুযোগ পেয়েছিলন।
১৯৬৭-৬৮ মৌসুমে ওয়েস্ট ইন্ডিজ সফরে ফ্রেড টিটমাস নৌ দূর্ঘটনায় পায়ের চারটি আঙ্গুল কাটা পড়লে তিনি তার স্থলাভিষিক্ত হন। এরপর, ১৯৬৮ সালে সফরকারী অস্ট্রেলিয়া দলের বিপক্ষে খেলার সুযোগ আসে। ম্যানচেস্টারের ওল্ড ট্রাফোর্ডে অ্যাশেজ সিরিজের প্রথম টেস্টে ৬/৭৯ লাভ করেন। তাসত্ত্বেও, বাদ পড়েন ও ডেরেক আন্ডারউডকে তার স্থলাভিষিক্ত করা হয়। ঐ সিরিজে তাকে আর খেলানো হয়নি। এরপর থেকেই আসা-যাওয়ার পালায় থাকতেন।
১৯৭৬ সালে পরবর্তী দুই টেস্ট নিজ দেশে ওয়েস্ট ইন্ডিজের বিপক্ষে খেলেন। আট বছর পর ৮৬ টেস্ট ব্যবধানে সর্বশেষ টেস্ট খেলার জন্যে দলে আমন্ত্রিত হন। তার তুলনায় কেবলমাত্র ডেরেক শ্যাকলটন (১০৩ টেস্ট) ও লেস জ্যাকসন (৯৬ টেস্ট) এ অনাকাঙ্খিত রেকর্ড গড়ে এগিয়ে রয়েছেন।
ডেভিড গাওয়ারের নেতৃত্বে পোকক তার টেস্ট খেলোয়াড়ী জীবনের সফল সমাপ্তি টানেন। ১৯৮৪-৮৫ মৌসুমে ভারত গমন করেন। ঐ সফরে ফিল এডমন্ডসের সাথে সফলতম জুটি গড়েছিলেন।
জন এম্বুরির তুলনায় ওভারে অর্ধেক রান বেশি খরচ করেছিলেন। ফলশ্রুতিতে, এম্বুরি দ্বিগুণ টেস্ট বেশি খেলেছিলেন। 
১৭ বছরের অধিক সময়ে মাত্র পঁচিশ টেস্টে অংশ নিতে পেরেছেন। তন্মধ্যে, শেষ নয়টি টেস্ট ধারাবাহিকভাবে খেলেছিলেন। দীর্ঘ সাড়ে আট বছর পর বিস্ময়করভাবে ১৯৮৪ সালে দলে অন্তর্ভুক্ত করা হয়েছিল। ৬৭ উইকেট লাভে ৪০-এর অধিক গড়ে রান খরচ করেন ও স্ট্রাইক রেট প্রায় তিন অঙ্কের কাছাকাছি ছিল। কিন্তু, কাউন্টি ক্রিকেটে সারে দলের পক্ষে সফলতম সময় অতিবাহিত করেছিলেন।
ক্রিকেট সংবাদদাতা কলিন বেটম্যান মন্তব্য করেন যে, দল নির্বাচকমণ্ডলী কখনো পূর্ণাঙ্গভাবে প্যাট পোককের উপর আস্থা রাখতে পারেননি। তাসত্ত্বেও, তিনি তার সময়কালের অন্যতম সেরা নির্ভরযোগ্য স্পিন বোলার হিসেবে স্বীকৃত ছিলেন।
নৈশক্লাব

একটি নৈশক্লাব হলো এমন একটি ক্লাব যা সংগীত বা বিনোদনের স্থান বা বার যেটি গভীর রাত অবধি পরিচালিত হয়। একটি নৈশক্লাব সাধারণ ক্লাব থেকে আলাদা কারণ এখানে লাইভ মিউজিক, এক বা একাধিক ডান্স ফ্লোর, ডিজে বুথ ইত্যাদি অন্তর্ভুক্তির মাধ্যমে সাধারণ ক্লাব,পাব বা টাউনগুলো থেকে আলাদা করা হয়। বর্তমানে নাইটক্লাবগুলোতে বিশেষ সেলিব্রেটি বা ঊর্ধ্বতন কর্মকতা বা ব্যাবসায়ীদের জন্য অঞ্চল অন্তর্ভুক্ত করতে দেখা যায়। কিছু কিছু নৈশক্লাব তাদের নিজস্ব ছাড়া ইনফর্মাল পোশাক বা গ্যাংভুক্ত লোকদের তাদের নৈশক্লাবে ঢুকার অনুমতি দেয় না। একটি নৈশক্লাবের ব্যস্ততম রাত হল শুক্রবার এবং শনিবার। বেশীরভাগ নৈশক্লাব তাদের ডিজে বারে বা বাজিয়ে থাকে। বেশীরভাগ নৈশক্লাব কোন একটি নির্দিষ্ট ধাচের সংগীতকে কেন্দ্র করে গানগুলি বাজিয়ে থাকে। অনেক ক্লাব সপ্তাহের বিভিন্ন দিনে পুনরাবৃত্তি "ক্লাব নাইট" থাকে। বেশিরভাগ "ক্লাব নাইট" বিশেষ ঘরানা বা শব্দকে কেন্দ্র করে ব্র্যান্ডিং করে থাকে। 
যুক্তরাষ্ট্রের, নিউইয়র্ক ক্রমবর্ধমান পর্যটন এবং বিনোদনের জাতীয় রাজধানীতে পরিণত হয়েছিল। উচ্চতর দর্শনার্থীদের জন্য গ্র্যান্ড হোটেলগুলি নির্মিত হয়েছিল। এই অর্ধ শতাব্দীতে নিউইয়র্কের থিয়েটার ডিসট্রিক্ট ধীরে ধীরে উত্তর দিকে সরানো হয়েছিল, বওয়ারি আপ ব্রডওয়ে থেকে ইউনিয়ন স্কোয়ার এবং ম্যাডিসন স্কোয়ার হয়ে ১৯ শতকের শেষদিকে টাইমস স্কয়ারের আশেপাশে স্থির হয়েছিল। ব্রডওয়ে তারকাদের মধ্যে ছিলেন এডউইন বুথ এবং লিলিয়ান রাসেল । পতিতাদের বিভিন্ন ধরনের মক্কেল যেমন ছুটিতে থাকা নাবিক থেকে শুরু করে প্লেবয়দের কাছে সরবরাহ করা হতো।
অনিতা কানওয়ার

অনিতা কানওয়ার একজন ভারতীয় চলচ্চিত্র এবং টেলিভিশন অভিনেত্রী, যিনি ১৯৯০-এর দশকে দূরদর্শন মেগা সোপ অপেরা "বুনিয়াড"-এ (১৯৮৭) "লজ্জো জী" চরিত্রে অভিনয়ের জন্য পরিচিতি লাভ করেছিলেন।
ন্যাশনাল স্কুল অব ড্রামা (১৯৭৮ ব্যাচ)-এর প্রাক্তন শিক্ষার্থী, কানওয়ার মহেশ ভট্টের "জনম" (১৯৮৫), মীরা নায়ারের "সালাম বোম্বে!" (১৯৮৮), যে দুটি চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন পেয়েছিলেন, এবং "থোড়াসা রুমানি হো জায়ে" (১৯৯০) সহ প্রভৃতি চলচ্চিত্রে অভিনয় করেছেন।
১৯৯০-এর দশকে, কানওয়ার টেলিভিশন এবং চলচ্চিত্র থেকে দীর্ঘ বিরতি নিয়েছিলেন। ১৯৯৯ সালে স্টার প্লাসের "সাবুত" (১৯৯৮) অপরাধ ধারাবাহিকে হোম হাইডাইসডের চিফ অব ইন্সপেক্টর কেসি চরিত্রের মধ্য দিয়ে অভিনয়ে ফিরে আসেন। তার অভিনয়ের সমালোচকদের প্রশংসা অর্জন করা সত্ত্বেও, তিনি চলচ্চিত্রে তেমন মুখ্য ভূমিকায় কজ করার সুযোগ পান নি এবং টাইপকাস্টিংয়ের শিকার হয়েছিলেন। অরুণ কানওয়ার সম্পর্কে প্রখ্যাত সঙ্গীতশিল্পী ও অভিনেত্রী ইলা মন্তব্য করেছ নে, "নার্গিসের! সম্ভাবনা নিয়ে এমন কোমল, সংবেদনশীল অভিনেত্রী অবশেষে চলে গেল সিমলায়"। কানওয়ার বর্তমানে দিল্লির নিকটবর্তী গুরুগ্রামে বসবাস করছেন।
অরিন্দম নাট্য সম্প্রদায়

অরিন্দম নাট্য সম্প্রদায় বাংলাদেশের একটি মঞ্চনাট্যদল। ১৯৭৪ সালে মঞ্চ অভিনেতা ও নির্দেশক সদরুল পাশা ও শিশির দত্ত এটি প্রতিষ্ঠা করেন।
যুদ্ধোত্তর স্বাধীন বাংলাদেশের সাংস্কৃতিক মুক্তি ও মুক্তিযুদ্ধের চেতনা জাগরিত রাখার প্রচেষ্টা হিসাবে ১৯৭৩ সালে চট্টগ্রামে ‘থিয়েটার ৭৩’-এর গঠনের মাধ্যমে শুরু হয় ‘গ্রুপ থিয়েটার আন্দোলন’-এর; পরবর্তীতে এখান থেকে বেরিয়ে গিয়ে সদরুল পাশা ও শিশির দত্ত ১৯৭৪ সালের ১৬ সেপ্টেম্বর গঠন করেন নতুন দল ‘অরিন্দম নাট্য সম্প্রদায়’। ‘থিয়েটার ৭৩’ এবং ‘তীর্যক নাট্যগোষ্ঠী’-র পর এটি হলো চট্টগ্রামের তৃতীয় প্রাচীন নাট্যদল।
গ্রে লাইন (দিল্লি মেট্রো)

গ্রে লাইন (লাইন ৯) একটি আসন্ন লাইন, যা দ্বারকাকে দিল্লির পশ্চিম অংশের ধনসা বাস স্ট্যান্ডের সাথে সংযুক্ত করবে। দ্বারকা স্টেশনে ব্লু লাইনের সাথে লাইনটির একটি আন্তঃসংযোগ থাকবে এবং সেপ্টেম্বর ২০১৯ (দ্বারকা-নাজাফগড় বিভাগ) এর মধ্যে চালু হওয়ার কথা রয়েছে। তবে, নাজফগড়-ধনসা বাসস্ট্যান্ড বিভাগটি ২০২০ সালের ডিসেম্বরের মধ্যে চালু হওয়ার কথা রয়েছে।
পরীক্ষা মূলক ট্রেন চলাচল ১৫ জুলাই ২০১৯ সাল থেকে দ্বারকা এবং নাজাফগড়ের মধ্যে শুরু হয়েছে। 
আসন্ন লাইনটি নাজফগড় এবং ধনসা বাস স্ট্যান্ডের সংযোগের উন্নতি করবে বলে আশা করা হচ্ছে, দু'টিই জাতীয় রাজধানীর যানজট যুক্ত এবং ব্যস্ত অঞ্চল।
গ্রে লাইনের জন্য প্রস্তাবিত স্টেশনগুলি হ'ল:
ফ্রেন্ড অফ দ্য ফ্যামিলি

ফ্রেন্ড অফ দ্য ফ্যামিলি (ইংরেজি: "Friend of the Family") হল ১৯৯৫ সালে মুক্তিপ্রাপ্ত একটি মার্কিন ড্রামা চলচ্চিত্র। ছবিটি এলকে’জ ইরোটিক নাইটস (ইংরেজি: "Elke's Erotic Nights") বা সাধারণভাবে এলকে (ইংরেজি: "Elke") নামেও পরিচিত। ছবিটির কাহিনিকার ও পরিচালক ছিলেন এডওয়ার্ড হোলজম্যান এবং এটিতে মুখ্য ভূমিকায় অভিনয় করেন শনা ও’ব্রায়েন ও গ্রিফিন ড্রিউ।
লিন্ডা ও জেফ বিবাহিত দম্পতি। তাঁরা তাঁদের সম্পর্ককে নিয়ন্ত্রণে আনার চেষ্টা করছেন। তাঁরা বেশি কথাবার্তা বলেন না। জেফ অতিমাত্রায় কাজপাগল মানুষ এবং লিন্ডার সন্দেহ তাঁর স্বামী তাঁর প্রতি বিশ্বস্ত নন। তাছাড়াও জেফের প্রথম পক্ষের দুই কলেজ-পড়ুয়া সন্তান মন্টানা ও জোশের সঙ্গেও তাদের কতাহ বলতে অসুবিধা হত। তারপর লিন্ডার পুরনো এক বন্ধুর ছোটো বোন এলকের সঙ্গে তাঁদের দেখা হল। এলকে স্বাধীনচেতা ও যৌনতার বিষয়ে অদম্য। তার সঙ্গে পরিবারের প্রত্যেকটি সদস্যেরই আবেগপ্রবণ ও রোম্যান্টিক সম্পর্ক গড়ে ওঠে। নতুন এই পরিস্থিতিতে এই ধরনের উন্মুক্ততা ও পারস্পরিক যোগাযোগের ফলও হয় অপ্রত্যাশিত।
"ফ্রেন্ড অফ দ্য ফ্যামিলি" ছবিটির বর্তমানে রটেন টম্যাটোজে কোনও অনুমোদিত রেটিং নেই। তবে ওয়ান্ট-টু-সি-তে এই ছবির বর্তমান রেটিং ৬২%। টিভি গাইড ছবিটিকে পাঁচের মধ্যে তিন তারা রেটিং দিয়েছে।
১৯৯৬ সালে "প্যাসনেট রিভেঞ্জ" নামে সম্পূর্ণ পৃথক একটি ছবি মুক্তি পেয়েছিল। এই ছবিতেও শনা ও’ব্রায়েন অভিনয় করেছিলেন। তবে ব্যবসায়িক কারণে ছবিটিকে একটি সিক্যোয়েল হিসাবে রিব্র্যান্ড করা হয় এবং নাম দেওয়া হয় "ফ্রেন্ড অফ দ্য ফ্যামিলি ২"। ছবিটির পরিচালক ছিলেন ফ্রেড ওলেন রে (নামলিপিতে নিকোলাস মেডিনা নামে উল্লিখিত)। এই ছবিতে শনা ও’ব্রায়েন লিন্ডা নামে এক “ফেম ফ্যাটালে” চরিত্রে অভিনয় করেছিলেন।
এক রোজ বেখোসোস

এক রোজ বেখোসোস (ফার্সী:یک روز بخصوص, অর্থ: এক বিশেষ দিন) একটি ইরানি মুভি।
মানিজেহ নামের এক নারীর কাহিনী যে হৃদরোগে আক্রান্ত। এটি তার ভাই হামিদকে কঠিন করে দিয়েছিল সিদ্ধান্তের ব্যাপারে যে তাকে কি করা উচিত।
আর্মি মেডিক্যাল কলেজ কুমিল্লা

আর্মি মেডিকেল কলেজ, কুমিল্লা (এএমসিসি) বাংলাদেশের কুমিল্লা জেলায় অবস্থিত বাংলাদেশ সেনাবাহিনী দ্বারা পরিচালিত একটি বেসরকারি মেডিকেল কলেজ। ২০১৪ সালে কলেজটি প্রতিষ্ঠিত হয়। এটি বাংলাদেশ ইউনিভার্সিটি অফ প্রফেশনালসের অধিভুক্ত একটি কলেজ।
স্বাস্থ্য ও পরিবার কল্যাণ মন্ত্রণালয় ১৮ সেপ্টেম্বর ২০১৪ সালে মেডিকেল কলেজের নীতিগত অনুমোদন দেয়। কলেজটি আর্মি মেডিকেল কলেজ হিসেবে পরিচিত। অনুমোদন পাওয়ার পরদিন জাতীয় দৈনিকে ও দ্বিতীয় দিনে ওয়েবসাইটে শিক্ষার্থী ভর্তির বিজ্ঞপ্তি দেওয়া হয়। ১০ জানুয়ারি ২০১৫ সালে প্রধানমন্ত্রী এমবিবিএস ২০১৪-১৫ শিক্ষাবর্ষের কার্যক্রম উদ্বোধন করেন। কলেজটি স্বাস্থ্য ও পরিবার কল্যাণ মন্ত্রণালয় অনুমোদিত এবং বাংলাদেশ মেডিকেল ও ডেণ্টাল কাউন্সিল স্বীকৃত। এই চিকিৎসা মহাবিদ্যালয়ে প্রতিবৎসর ৫০ জন করে ছাত্র ভর্তি করানো হয়
আর্মি মেডিকেল কলেজ, চট্টগ্রাম

আর্মি মেডিকেল কলেজ, চট্টগ্রাম (এএমসিসি) বাংলাদেশের চট্টগ্রাম জেলার একটি সামরিক বাহিনী পরিচালিত বেসরকারি মেডিকেল কলেজ। বাংলাদেশ সরকার ২০১৫ সালে কলেজটির অনুমোদন প্রদান করে। এটি প্রতিরক্ষা মন্ত্রণালয়ের অধীন কলেজ ও বাংলাদেশ সশস্ত্র বাহিনীর দ্বারা পরিচালিত। বাংলাদেশ সেনাবাহিনীর মেডিকেল সৈন্যদলের মেজর জেনারেল কলেজের আদেশদানকারী।
স্বাস্থ্য ও পরিবার কল্যাণ মন্ত্রণালয় ১৮ সেপ্টেম্বর ২০১৪ সালে মেডিকেল কলেজের নীতিগত অনুমোদন দেয়। কলেজটি আর্মি মেডিকেল কলেজ হিসেবে পরিচিত। অনুমোদন পাওয়ার পরদিন জাতীয় দৈনিকে ও দ্বিতীয় দিনে ওয়েবসাইটে শিক্ষার্থী ভর্তির বিজ্ঞপ্তি দেওয়া হয়। ১০ জানুয়ারি ২০১৫ সালে প্রধানমন্ত্রী এমবিবিএস ২০১৪-১৫ শিক্ষাবর্ষের কার্যক্রম উদ্বোধন করেন। কলেজটি স্বাস্থ্য ও পরিবার কল্যাণ মন্ত্রণালয় অনুমোদিত এবং বাংলাদেশ মেডিকেল ও ডেণ্টাল কাউন্সিল স্বীকৃত। এই চিকিৎসা মহাবিদ্যালয়ে প্রতিবৎসর ৫০ জন করে ছাত্র ভর্তি করানো হয়
বাটিকামারী জমিদার বাড়ি

বাটিকামারী জমিদার বাড়ি বাংলাদেশ এর গোপালগঞ্জ জেলার মুকসুদপুর উপজেলার বাটিকামারী নামক স্থানে অবস্থিত এক ঐতিহাসিক জমিদার বাড়ি। 
জমিদার বাড়িটির প্রতিষ্ঠাতা ও বাড়িটি কবে প্রতিষ্ঠিত হয়েছে তার কোনো সঠিক সূত্র জানা যায়নি। তবে একটি সূত্রমতে ধারণা করা হয় ১৬০০ শতকের দিকে উক্ত জমিদার বাড়ির গোড়াপত্তন।
জোড়া বাংলা মন্দির

জোড়া বাংলা মন্দির মাদারীপুর জেলার সবচেয়ে প্রাচীন মন্দির। সতেরো শতাব্দীতে খালিয়া অঞ্চলের হিন্দু জমিদার রাজারাম রায় এই মন্দিরটি প্রতিষ্ঠা করেন। মন্দিরের সম্মুখভাগ রামায়ণ-মহাভারতের কাহিনী বর্ণিত বিভিন্ন টেরাকোটা দিয়ে নির্মিত।
মন্দিরটি মাদারীপুর জেলার রাজাইর উপজেলার খালিয়া গ্রামে অবস্থিত।
তাবুকের অভিযান

তাবুক অভিযানে (বা উসরার অভিযান) ইসলামি নবী মুহাম্মদ (সা.) ৯ হিজরি, অর্থাৎ অক্টোবর ৬৩০ খ্রিষ্টাব্দে নেতৃত্ব দেন। এই সামরিক অভিযানে প্রায় ৩০,০০০ যোদ্ধা অংশগ্রহণ করে। তাঁরা উত্তর দিকে বর্তমান উত্তর-পশ্চিম সৌদি আরবের তাবুক পর্যন্ত অগ্রসর হন, যা আকাবা উপসাগরের কাছে অবস্থিত।
বাইজেন্টাইনদের সম্ভাব্য আগ্রাসনের গুজব ছড়িয়ে পড়লে, হযরত মুহাম্মদ (সা.) তাঁর অনুসারী ও মিত্রদের দ্রুত অভিযানে যোগ দেওয়ার আহ্বান জানান। তবে মরু অঞ্চলের অনেক আরব এতে আগ্রহ দেখাননি এবং নানা অজুহাত দেন। তখন নবী তাঁদের উৎসাহিত করতে বিভিন্ন উপহার ও প্রণোদনা প্রদান করেন।
৬৩০ খ্রিষ্টাব্দে (৯ হিজরির রজব মাসে)হযরত মুহাম্মদ (সা.) তাঁর বাহিনী নিয়ে উত্তর দিকে তাবুকের দিকে রওনা দেন। এটি ছিল তাঁর সর্ববৃহৎ এবং শেষ সামরিক অভিযান। আলি ইবনে আবু তালিব অন্যান্য বহু অভিযানে অংশগ্রহণ করলেও, নবী হযরত মুহাম্মদের নির্দেশে এই অভিযানে অংশ নেননি, কারণ তাঁকে মদিনায় দায়িত্বে রাখা হয়েছিল। নবী তাবুকে প্রায় বিশ দিন অবস্থান করেন এবং ওই সময়ে আশপাশের নেতাদের সঙ্গে জোট গড়ে তোলেন। বাইজেন্টাইন বাহিনীর কোনো উপস্থিতি দেখা না যাওয়ায়, তিনি মদিনায় ফিরে যাওয়ার সিদ্ধান্ত নেন। যদিও তাবুকে কোনো যুদ্ধ সংঘটিত হয়নি, "অক্সফোর্ড এনসাইক্লোপিডিয়া অব দ্য ইসলামিক ওয়ার্ল্ড" অনুসারে, এই অভিযানের মাধ্যমে মুহাম্মদ (সা.) বাইজেন্টাইনদের উদ্দেশ্যে শক্তির প্রদর্শন করেন এবং মক্কা থেকে সিরিয়া অভিমুখী বাণিজ্যপথের উত্তরাংশের নিয়ন্ত্রণের ইঙ্গিত দেন।
ফরাজগঞ্জ ইউনিয়ন

ফরাজগঞ্জ বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।
ফরাজগঞ্জ ইউনিয়নের আয়তন ৫,৬৯৮ একর।
ফরাজগঞ্জ ইউনিয়ন লালমোহন উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী ফরাজগঞ্জ ইউনিয়নের মোট জনসংখ্যা ২৩,৭২৫ জন। এর মধ্যে পুরুষ ১১,৩৭৪ জন এবং মহিলা ১২,৩৫১ জন। মোট পরিবার ৫,২২৪টি।
২০১১ সালের আদমশুমারি অনুযায়ী ফরাজগঞ্জ ইউনিয়নের সাক্ষরতার হার ৩৩.৭%। এ ইউনিয়নে ১৫টি সরকারি প্রাথমিক বিদ্যালয়, ৫টি বেসরকারি প্রাথমিক বিদ্যালয়, ১টি উচ্চ মাধ্যমিক কলেজ, ৩টি মাধ্যমিক বিদ্যালয়, ১টি নিম্ন মাধ্যমিক বিদ্যালয়, ৪টি দাখিল মাদ্রাসা ও ৮টি এবতেদায়ী মাদ্রাসা রয়েছে।
আর্মি মেডিকেল কলেজ যশোর

আর্মি মেডিকেল কলেজ, যশোর (এএমসিসি) বাংলাদেশের যশোর জেলায় অবস্থিত বাংলাদেশ সেনা বাহিনীর দ্বারা পরিচালিত একটি বেসরকারি মেডিকেল কলেজ। বাংলাদেশ সেনাবাহিনীর মেডিকেল সৈন্যদলের মেজর জেনারেল কলেজের আদেশদানকারী। কলেজটি বাংলাদেশ বাংলাদেশ ইউনিভার্সিটি অফ প্রফেশনালস এর অধিভুক্ত।
স্বাস্থ্য ও পরিবার কল্যাণ মন্ত্রণালয় ১৮ সেপ্টেম্বর ২০১৪ সালে মেডিকেল কলেজের নীতিগত অনুমোদন দেয়। কলেজটি আর্মি মেডিকেল কলেজ হিসেবে পরিচিত। অনুমোদন পাওয়ার পরদিন জাতীয় দৈনিকে ও দ্বিতীয় দিনে ওয়েবসাইটে শিক্ষার্থী ভর্তির বিজ্ঞপ্তি দেওয়া হয়। ১০ জানুয়ারি ২০১৫ সালে প্রধানমন্ত্রী এমবিবিএস ২০১৪-১৫ শিক্ষাবর্ষের কার্যক্রম উদ্বোধন করেন। কলেজটি স্বাস্থ্য ও পরিবার কল্যাণ মন্ত্রণালয় অনুমোদিত এবং বাংলাদেশ মেডিকেল ও ডেন্টাল কাউন্সিল স্বীকৃত। এই চিকিৎসা মহাবিদ্যালয়ে প্রতিবছর ৫০ জন করে ছাত্র ভর্তি করানো হয়।
আর্মি মেডিকেল কলেজ বগুড়া

আর্মি মেডিকেল কলেজ, বগুড়া (এএমসিবি) বাংলাদেশের বগুড়া জেলায় অবস্থিত একটি বেসরকারি মেডিকেল কলেজ যা বাংলাদেশ সেনাবাহিনী দ্বারা পরিচালিত হয়। বাংলাদেশ সেনাবাহিনীর মেডিকেল সৈন্যদলের মেজর জেনারেল কলেজের আদেশদানকারী। কলেজটি বাংলাদেশ ইউনিভার্সিটি অফ প্রফেশনালস এর অধিভুক্ত শিক্ষাপ্রতিষ্ঠান।
স্বাস্থ্য ও পরিবার কল্যাণ মন্ত্রণালয় ১৮ সেপ্টেম্বর ২০১৪ সালে মেডিকেল কলেজের নীতিগত অনুমোদন দেয়। অনুমোদন পাওয়ার পরদিন জাতীয় দৈনিকে ও দ্বিতীয় দিনে ওয়েবসাইটে শিক্ষার্থী ভর্তির বিজ্ঞপ্তি দেওয়া হয়। ১০ জানুয়ারি ২০১৫ সালে প্রধানমন্ত্রী এমবিবিএস ২০১৪-১৫ শিক্ষাবর্ষের কার্যক্রম উদ্বোধন করেন। কলেজটি স্বাস্থ্য ও পরিবার কল্যাণ মন্ত্রণালয় অনুমোদিত এবং বাংলাদেশ মেডিকেল এন্ড ডেন্টাল কাউন্সিল স্বীকৃত। এই চিকিৎসা মহাবিদ্যালয়ে প্রতিবৎসর ৫০ জন করে ছাত্র ভর্তি করানো হয়।
গাজীপুর ক্যান্টনমেন্ট কলেজ

গাজীপুর ক্যান্টনমেন্ট কলেজ (জিসিসি নামেও পরিচিত) গাজীপুর জেলায় অবস্থিত একটি কলেজ। এটি গাজীপুরের অন্যতম একটি কলেজ। কলেজটি একাদশ শ্রেণি থেকে স্নাতক (প্রায় ১৫ থেকে ১৯ বছর বয়সী) ছেলে-মেয়ে উভয় শিক্ষার্থীদের জন্য উন্মুক্ত। এ কলেজের মূলমন্ত্র হচ্ছে শিক্ষা, শৃঙ্খলা, নৈতিকতা ও দেশপ্রেম। কলেজটির ক্যাম্পাসের আয়তন ৫ একর।
গাজীপুর ক্যান্টনমেন্ট কলেজটি বাংলাদেশ সমরাস্ত্র কারখানা কর্তৃক নিয়ন্ত্রিত। সমস্ত শিক্ষক কলেজে কমিটি কর্তৃক নিয়োগ করা হয়।
বদরপুর ইউনিয়ন, লালমোহন

বদরপুর বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।
বদরপুর ইউনিয়নের আয়তন ৯,৭২৪ একর। এ ইউনিয়নের পশ্চিমে তেতুলিয়া নদী, পূর্বে কালমা ইউনিয়ন, উত্তরে বোরহানউদ্দিন উপজেলা ও দক্ষিণে ফরাজগঞ্জ ইউনিয়ন অবস্থিত।
বদরপুর ইউনিয়ন লালমোহন উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী বদরপুর ইউনিয়নের মোট জনসংখ্যা ৩৫,০৭৪ জন। এর মধ্যে পুরুষ ১৬,৯৬১ জন এবং মহিলা ১৮,১১৩ জন। মোট পরিবার ৭,৩৬০টি।
২০১১ সালের আদমশুমারি অনুযায়ী বদরপুর ইউনিয়নের সাক্ষরতার হার ৩৫.৭%। এ ইউনিয়নে ১টি কলেজ, ১টি ফাজিল মাদ্রাসা, ৩টি মাধ্যমিক বিদ্যালয়, ৫টি দাখিল মাদ্রাসা, ১টি নিম্ন মাধ্যমিক বিদ্যালয় ও ২৫টি সরকারি প্রাথমিক বিদ্যালয় রয়েছে।
বসন্ত মালিগাই

বসন্ত মালিগাই () হচ্ছে ১৯৭২ সালে মুক্তিপ্রাপ্ত একটি তামিল চলচ্চিত্র। চলচ্চিত্রটির পরিচালক ছিলেন প্রকাশ রায় এবং প্রযোজক ছিলেন রামনায়ড়ু। শিবাজি গণেশন এবং বানিশ্রী চলচ্চিত্রটির মুখ্য ভূমিকায় অভিনয় করেছিলেন। ১৯৭২ সালের ২৯শে সেপ্টেম্বর চলচ্চিত্রটি মুক্তি পেয়েছিলো।
এই চলচ্চিত্রটি ১৯৭১ সালের তেলুগু চলচ্চিত্র "প্রেম নগর" এর পুনঃনির্মাণ। তেলুগু চলচ্চিত্রটির প্রযোজকও রামনায়ড়ু ছিলেন। এ ভিনসেন্ট ছিলেন এই চলচ্চিত্রটির সিনেমাটোগ্রাফার।
নকিয়া ৬৬২০

নকিয়া ৬৬২০ ২০০৫ সালে ঘোষণা করা হয়েছিল, সিরিজ ৬০ দ্বিতীয় সংস্করণ এবং সিম্বিয়ান অপারেটিং সিস্টেমে চলছে। এটি আমেরিকার বাজারের জন্য প্রথম এজ-সক্ষম ফোন ছিল।
এই ফোনটি সাধারণত একটি চার্জার, ব্যাটারি, ৩২-মেগাবাইট এমএমসি কার্ড এবং ইউএসবি কেবল দ্বারা প্যাকেজড আসে।
লাইন ২ (মুম্বই মেট্রো)

মুম্বই মেট্রো লাইন ২ হ'ল মুম্বই শহরের একটি নির্মাণাধীন মেট্রো লাইন, যা উত্তর-পশ্চিমে দহিসারকে পূর্বে মানখুড়ের মান্ডালে সাথে যুক্ত করবে।
মেট্রো ২এ (দহিসার এবং ডিএন রোডের মধ্যে) নামে লাইনটির প্রথম বিভাগের নির্মাণ কাজটি ২০১৬ সালের নভেম্বরে শুরু হয় এবং ২০২০ সালে এটি সমাপ্ত হবে বলে আশা করা হচ্ছে। এই বিভাগটি ১৮.৫৯৯ কিমি (১১.৫৫১ মাইল) দীর্ঘ এবং এর মধ্যে ১৭ টি স্টেশন নিয়ে গঠিত হবে এবং সমগ্র রুটের ৩৯ টি স্টেশন থাকবে।
সরকারী বিজ্ঞপ্তি অনুসারে, মেট্রো ২ লাইনটি দুটি বিভাগে নির্মিত হবে:- দহিসার-ডিএন নগর (মেট্রো ২এ) এবং ডিএন নগর-মানখুরদ (মেট্রো ২বি)। মহারাষ্ট্র সরকার উভয় বিভাগ কার্যকর করার জন্য পরামর্শক হিসাবে ডিএমআরসি'কে নিয়োগ করেছিল। ডিএমআরসি সংস্থাটি এছাড়াও সিভিল ও প্রযুক্তিগত কাজ এবং মেট্রো ২এ করিডোরের ওঅ্যান্ডএম-এর একমাত্র দায়িত্ব থাকবে। মেট্রো ২বি করিডোরের জন্য এমএমআরডিএ সিভিল কাজ করবে, আর ডিএমআরসি'কে প্রযুক্তিগত কাজ এবং ওঅ্যান্ডএম দেওয়া হবে।
মেট্রো ২এ লাইনের নির্মাণ খরচ অনুমান করা হয় ৫,৫৬৬ কোটি ($৮১০ মিলিয়ন মার্কিন ডলার)। রাজ্য সরকার মোট প্রকল্প ব্যয়ের ৪৮% বহন করবে। এমএমআরডিএ এশীয় উন্নয়ন ব্যাংক (এডিবি) থেকে মোট প্রকল্প ব্যয়ের ৫২% মূল্য ঋণের মাধ্যমে অর্জন করেছে। মেট্রো ২বি এর ব্যয় ধরা হয়েছে ১০,৯৮৬ কোটি টাকা, জমি অধিগ্রহণ ব্যয় সহ ১,২৭৪ কোটি টাকা। [৩২] প্রকল্প ব্যয়ের অর্ধেক অংশ অর্থায়ন করবে কেন্দ্র এবং রাজ্য সরকার, এবং বাকি অর্থ এশীয় উন্নয়ন ব্যাংক এবং বিশ্বব্যাংকের থেকে নেওয়া ঋণের মাধ্যমে দেওয়া হবে।
এমএমআরডিএ ২৬ নভেম্বর ২০১৬ সালে মেট্রো ২এ এবং মেট্রো ৭ করিডোরের রোলিং স্টক, সিগন্যালিং এবং টেলিযোগযোগ কাজ বাস্তবায়ন ও কমিশন করতে ৩৪০ কোটি টাকা (৪৯ মিলিয়ন মার্কিন ডলার) বরাদ্দ করেছে।
২ মার্চ, ২০১৮ সালে কেন্দ্রীয় অর্থ মন্ত্রক জানিয়েছে যে তারা মেট্রো ২ এবং ৭ নির্মাণের জন্য এডিবির সাথে $৯২৬ মিলিয়ন ডলার চুক্তি স্বাক্ষর করেছে। এটি এডিবি দ্বারা বর্ধিত একক বৃহত্তম অবকাঠামো ঋণ। তহবিলগুলি ৬৩ টি ছয় গাড়ি যুক্ত ট্রেন সংগ্রহ করতে এবং উভয় করিডরে সংকেত এবং সুরক্ষা ব্যবস্থার জন্য ব্যবহৃত হবে।
সীকর জেলা

সীকর জেলা উত্তর ভারতের রাজস্থান রাজ্যের একটি জেলা। সীকর শহরটি জেলা সদর। সীকর জেলা জয়পুর বিভাগের একটি অংশ।
২০১১ সালের আদমশুমারি অনুসারে সীকর জেলার জনসংখ্যা ২,৬৭৭,৭৩৭, যা কুয়েত বা মার্কিন যুক্তরাষ্ট্রের নেভাডা রাজ্যের সমান। এটি জনসংখ্যার হিসাবে ভারতে ১৫০ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ৩৪৬ জন (৯০০ জন/বর্গ মাইল)। ২০০১-২০১১-এর দশকে জনসংখ্যা বৃদ্ধির হার ১৭.৪% ছিল। সীকর জেলার লিঙ্গ অনুপাত রয়েছে ১,০০০ জন পুরুষ প্রতি ৯৪৪ জন মহিলা এবং শিক্ষার হার ৭২.৯৮%।
ভারতের ২০১১ সালের আদমশুমারির সময়ে, জেলার ৯৭.৯৬% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।
২০১১ সালের আদম শুমারির জন্য সীকর জেলার মোট জনসংখ্যার মধ্যে ২৩.৬৮ শতাংশ জেলার নগর অঞ্চলে বাস করে। শহরে মোট ৬৩৩,৯০৬ জন লোক বাস করেন, যার মধ্যে পুরুষ ৩২৭,৫২১ জন এবং মহিলা ৩২৭,৫২১ জন। ২০১১ সালের আদমশুমারির তথ্য অনুসারে সীকর জেলার নগর অঞ্চলে লিঙ্গ অনুপাত ৯৩৫। একইভাবে ২০১১ সালের আদমশুমারিতে সীকর জেলায় শিশু লিঙ্গের অনুপাত ছিল ৮৬৫। শহরাঞ্চলে শিশুর জনসংখ্যা (০- ৬) ছিল ৮৮,১৪২ জন, এর মধ্যে পুরুষ ও মহিলা ছিলেন ৪৭,২৭২ জন এবং ৪০,৮৭০ জন। এই সীকর জেলার শিশুসংখ্যা সংখ্যা মোট শহুরে জনসংখ্যার ১৪.৪৩%। ২০১১ সালের আদম শুমারি অনুসারে সীকর জেলায় গড় সাক্ষরতার হার ৭৫.৩৬%, এর মধ্যে পুরুষ এবং মহিলার সাক্ষরতার হার যথাক্রমে ৮৫.৮১% এবং ৬৪.৩২%। প্রকৃত সংখ্যায় ৪১১,২৮২ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ২৪০,৪৯২ জন এবং ১৭০,৭৯০ জন।
২০১১ সালের আদমশুমারি অনুসারে সাক্ষরতার জেলার ৭৬.৩২% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ২,০৪৩,৪২৭ জন, যার মধ্যে পুরুষ এবং মহিলা যথাক্রমে ১,০৪৭,৪৬৯ জন এবং ৯৯৫,৯৫৮ জন। সীকর জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯৫১ জন মহিলা। যদি সীকর জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৮৪৩ জন মেয়ে রয়েছে। গ্রামাঞ্চলে ০-৬ বছর বয়সী শিশুদের জনসংখ্যা ২৯১,৭৩২ জন, যার মধ্যে পুরুষ ২৯১,৭৩২ জন এবং মহিলা ১৩৩,৪১৫ জন। সীকর জেলার মোট পল্লী জনসংখ্যার ১৫.১১% শিশু। ২০১১ সালের আদম শুমারি অনুসারে সীকর জেলার গ্রামীণ অঞ্চলে সাক্ষরতার হার ৭০.৮৪%।
সিরোহি জেলা

সিরোহি জেলা উত্তর ভারতের রাজস্থান রাজ্যের একটি জেলা। সিরোহি শহরটি জেলা সদর। সিরোহি জেলা উদয়পুর বিভাগের একটি অংশ।
২০১১ সালের আদমশুমারি অনুসারে সিরোহি জেলার জনসংখ্যা ১,০৩৭,১৮৫ জন, যা সাইপ্রাস বা মার্কিন যুক্তরাষ্ট্রের রোড আইল্যান্ডের সমান। এটি জনসংখ্যার হিসাবে ভারতে ৪৩৭ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ২০২ জন (৫২০ জন/বর্গ মাইল)। ২০০১-২০১১-এর দশকে জনসংখ্যা বৃদ্ধির হার ২১৮৬% ছিল। সিরোহি জেলার লিঙ্গ অনুপাত রয়েছে ১,০০০ জন পুরুষ প্রতি ৯৩৮ জন মহিলা এবং শিক্ষার হার ৫৬.০২%।
ভারতের ২০১১ সালের আদমশুমারির সময়ে, জেলার ৯১.৪১% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।
২০১১ সালের আদম শুমারির জন্য সিরোহি জেলার মোট জনসংখ্যার মধ্যে২০.১৩ শতাংশ জেলার নগর অঞ্চলে বাস করে। শহরে মোট ২০৮,৬৫৪ লোক বাস করেন, যার মধ্যে পুরুষ ১০৯,৯৭৯ জন এবং মহিলা ৯৮,৬৭৫ জন। ২০১১ সালের আদমশুমারির তথ্য অনুসারে সিরোহি জেলার নগর অঞ্চলে লিঙ্গ অনুপাত ৮৯৭। একইভাবে ২০১১ সালের আদমশুমারিতে সিরোহি জেলায় শিশু লিঙ্গের অনুপাত ছিল ৮৬৩। শহরাঞ্চলে শিশুর জনসংখ্যা (০- ৬) ছিল ২৫,৯৪৯ জন, এর মধ্যে পুরুষ ও মহিলা ছিলেন ১৩,৯২৮ জন এবং ১২,০২১ জন। এই সিরোহি জেলার শিশুসংখ্যা সংখ্যা মোট শহুরে জনসংখ্যার ১২.৬৬%। ২০১১ সালের আদম শুমারি অনুসারে সিরোহি জেলায় গড় সাক্ষরতার হার ৭৮.৭০%, এর মধ্যে পুরুষ এবং মহিলার সাক্ষরতার হার যথাক্রমে ৮৯.৩১ % এবং ৬৬.৯৪%। প্রকৃত সংখ্যায় ১৪৩,৭৯৭ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ৮৫,৭৮৭ জন এবং ৫৮,০১০ জন।
২০১১ সালের আদমশুমারি অনুসারে সাক্ষরতার জেলার ৭৯.৮৭% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ৮২৭,৬৯২ জন, যার মধ্যে পুরুষ এবং মহিলা যথাক্রমে ৪২৪,২৫২ জন এবং ৪০৩,৪৪০ জন। সিরোহি জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯৯১ জন মহিলা। যদি সিরোহি জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৯০৪ জন মেয়ে রয়েছে। গ্রামাঞ্চলে ০-৬ বছর বয়সী শিশুদের জনসংখ্যা ১৪৭,৪১৫ জন, যার মধ্যে পুরুষ ৭৭,৪৪২ জন এবং মহিলা ৬৯,৯৭৩ জন। সিরোহি জেলার মোট পল্লী জনসংখ্যার ১৮.২৫% শিশু। ২০১১ সালের আদম শুমারি অনুসারে সিরোহি জেলার গ্রামীণ অঞ্চলে সাক্ষরতার হার ৪৮.৯৫%।
ইউরোপা (প্রাকৃতিক উপগ্রহ)

ইউরোপা ( , Jupiter II) বৃহস্পতি গ্রহের চারদিকে পরিক্রমণকারী চারটি গ্যালিলীয় উপগ্রহগুলোর মধ্যে সবচেয়ে ছোট উপগ্রহ। এ পর্যন্ত জানা বৃহস্পতির ৮০ টি উপগ্রহের মধ্যে বৃহস্পতি থেকে দূরত্বের দিক থেকে এটি ষষ্ঠ অবস্থানে রয়েছে। এটি সৌরজগৎের ষষ্ঠ বৃহত্তম উপগ্রহ। গ্যালিলিও গ্যালিলেই ১৬১০ সালে এই উপগ্রহটি আবিষ্কার করেন। গ্রীক পুরাণের ইউরোপার নাম অনুসারে এই উপগ্রহটির নামকরণ করা হয়।
চাঁদের তুলনায় সামান্য ছোট ইউরোপা প্রধানত সিলিকেট শিলা দ্বারা তৈরি। এর বরফের আবরণ এবং সম্ভবত লোহা–নিকেলের কেন্দ্র রয়েছে। এর হালকা বায়ুমন্ডল রয়েছে যা মুলত অক্সিজেন দ্বারা গঠিত। এর উপরিতল ফাটল দ্বারা রেখাঙ্কিত, তবে গর্ত অপেক্ষাকৃত কম। পৃথিবীতে থাকা টেলিস্কোপ ছাড়াও মহাকাশযান দ্বারা উপগ্রহটিকে পর্যবেক্ষণ করা হয়েছে, যা শুরু হয়েছিল ১৯৭০ এর দশকের প্রথমদিকে।
সৌর জগতের কঠিন গ্রহ-উপগ্রহের মধ্যে ইউরোপার পৃষ্ঠ সবচেয়ে মসৃণ। বহিঃতলের আপাত নবীনতা ও মসৃণতা একটি ধারণার জন্ম দিয়েছে যে, এটির নিচে পানির একটি মহাসাগরের অস্তিত্ব থাকতে পারে, যা হয়তো বহিঃজাগতিক প্রাণের আশ্রয় হতে পারে।
১৯৮৯ তে উৎক্ষেপিত গ্যালিলিও নভোযান ইউরোপা সম্পর্কে বর্তমান উপাত্তের বড় অংশ সরবারহ করেছে। কোনো নভোযান এখনো ইউরোপায় অবতরণ করে নি। বর্তমানে ইউরোপায় কিছু প্রস্তাবিত অভিযান রয়েছে। জুপিটার আইসি মুনস এক্সপ্লোরার (JUICE) হল গ্যানিমেড উপগ্রহে ইউরোপীয় মহাকাশ সংস্থার একটি অভিযান। এটি ২০২২ সালে উৎক্ষেপিত হওয়ার এবং মহাকাশযানটি দুবার ইউরোপার কাছ দিয়ে যাওয়ার পরিকল্পনা রয়েছে। এছাড়া নাসার পরিকল্পিত ইউরোপা ক্লিপার ২০২৫ সালে উৎক্ষেপিত হতে পারে।
গ্রীনহাউস সাদা মাছি

সাধারণত গ্লাসহাউস সাদা মাছি বা গ্রীনহাউস সাদা মাছি নামে পরিচিত ট্রায়ালিউরোডাস ভ্যাপোরারিওরাম একটি কীট এবং এটি বিশ্বের নাতিশীতোষ্ণ অঞ্চলে বাস করে। অন্যান্য সাদামাছির মতো এটিও নানা ধরনের ফল, উদ্ভিজ্জ এবং আলঙ্কারিক গাছপালার জন্য প্রাথমিক ক্ষতিকারক পোকা। এটি প্রায়শই গ্লাসহাউস (গ্রীনহাউস), পলিটানেল এবং অন্যান্য সুরক্ষিত উদ্যানে পাওয়া যায়। প্রাপ্তবয়স্ক কীটের দৈর্ঘ্য ১-২ মিলিমিটার, এর দেহ হলদে এবং চারটি মোমের প্রলেপযুক্ত ডানা আছে যা পাতা কাছাকাছি সমান্তরালে থাকে।
জন্মের ২৪ ঘণ্টারও কম সময়ের মধ্যে একটি স্ত্রী কীট পুরুষ কীটের সাথে মিলিত হতে পারে এবং বেশীর ভাগ ক্ষেত্রে তাদের ডিম পাতার নিচে রেখে দেয়। ডিম ফোটার আগে প্রথমে ফ্যাকাশে হলুদ বর্ণ ধারণ করে তারপর ধূসর বর্ণের হয়। নতুন জন্মানো শূককীট, এটি প্রায়শই ক্রলার নামে পরিচিত, এটি কেবল সচল অপরিণত জীবন-পর্যায়। প্রথম এবং দ্বিতীয় লার্ভা চক্রের মধ্যবর্তী সময় এর চেহারা হালকা হলুদ/স্বচ্ছ, সমান তলে থাকে যা খালি চোখে পার্থক্য করা কঠিন। চতুর্থ এবং চূড়ান্ত অপরিণত জীবন পর্যায়ে যা "পিউপা" নামে পরিচিত এসময় লার্ভা পুরু এবং পাতার পৃষ্ঠ থেকে উত্থিত হওয়ার কারণে যৌগিক চোখ এবং শরীরের অন্যান্য টিস্যুগুলি দৃশ্যমান হয়।
ডিম থেকে "পিউপা" ছাড়া সমস্ত জীবন সরাসরি খাওয়ার মাধ্যমে ফসলের ক্ষতি করে, তাদের স্টাইলেটটি (মুখের সরু একটি দন্ড)  পাতার শিরাতে ঢুকিয়ে দেয় এবং ফ্লোয়েম রস থেকে পুষ্টি শোষণ করে। খাওয়ার উপজাত হিসাবে বৃক্ষাদির মধুর নির্যাস নি:সৃত হয় এবং এটি  দ্বিতীয় প্রধান ক্ষতির কারণ হতে পারে। তৃতীয় এবং সম্ভাব্য সবচেয়ে ক্ষতিকারক বৈশিষ্ট্য হ'ল প্রাপ্তবয়স্ক কীট গাছে বেশ কয়েক ধরনের ভাইরাস সংক্রমণ ঘটায়। প্রধান ক্ষতিগ্রস্ত ফসলগুলো হলো শসা, আলু এবং টমেটো জাতীয় শাকসবজি, যদিও আগাছা সহ অন্যান্য শস্য এবং অ-ফসলী গাছসমূহ সংবেদনশীল এবং তাই এগুলোতেও সংক্রমণ ঘটতে পারে।
এফেলিনিড প্যারাসিটয়েড, এনকার্সিয়া ফর্মোসা (গাহান) এর মতো উপকারী পতঙ্গ ছেড়ে দেওয়ার মাধ্যমে বেশ কয়েক বছর ধরে কার্যকরভাবে নিয়ন্ত্রণ করা সম্ভব হয়েছে। যদি প্রয়োজন হয় তবে সমন্বিত কীটপতঙ্গ পরিচালনা কৌশলগুলির পরিপূরক হিসাবে এই প্রাকৃতিক শত্রুদের ধ্বংসের জন্য "লেকানিসিলিয়াম মাসকারিয়ামের" ("Lecanicillium muscarium") মতো নির্বাচিত রাসায়নিক কীটনাশক বা জৈব কীটনাশক প্রয়োগ করা যেতে পারে।
রাজিয়া মাহবুব

রাজিয়া মাহবুব (১৯২৭ – ২০১৩ খ্র‌ি‌.) একজন বাংলাদেশী সাহিত্যিক ও সমাজসেবী, তিনি শিশুতোষ সাহিত্যে খ্যাতিমান ছিলেন। তিনি কর্মজীবনে মূলত ছিলেন শিক্ষক। তিনি বাংলা একাডেমির ফেলো ছিলেন।
রাজিয়া মাহবুব ১৯২৮ সালে জন্মগ্রহণ করেন। তার বাবা ম্যাজিস্ট্রেট আরশাদুজ্জামান খাঁ (খান বাহাদুর আবদুর রহমান খাঁর ভাই) এবং মা নূরজাহান বেগম। মাদারীপুর জেলার শিবচর উপজেলার ভাণ্ডারিকান্দি গ্রামে তার পৈতৃক নিবাসটি অবস্থিত। তিনি কোলকাতার 'লেডি ব্রাবোর্ন কলেজ' থেকে স্নাতক সম্পন্ন করেন।
রাজিয়া মাহবুব স্নাতক সম্পন্ন করে ঢাকা হলিক্রস কলেজে অধ্যাপনার মাধ্যমে কর্মজীবন শুরু করেন। শিশু সাহিত্যকে সমৃদ্ধ করার লক্ষে তিনি ১৯৫৯ সালে প্রতিষ্ঠা করেন লিটল ফ্রেন্ডস এসোসিয়েশন। এই সংগঠনের শিশু সদস্যরাই তার লেখা বেশ কয়েকটি নাটকে তারই পরিচালনায় ব্রিটিশ কাউন্সিল মঞ্চে অভিনয় করে আলোচনায় আসে। এই সময়ে তিনি শিশুদের জন্য পানতুয়া নামে একটি পত্রিকা প্রকাশ করেও প্রশংসিত হয়েছিলেন। ষাটের দশকে বাংলাদেশ টেলিভিশনে তার লেখা নাটক তারই পরিচালনায় প্রায় নিয়মিত প্রচারিত হতো। ঢাকার ওয়ারীতে নিজ বাড়িতে ১৯৬১ সালে তিনি লিটল ফ্রেন্ডস কিন্ডারগার্টেন স্কুল প্রতিষ্ঠা করেন।
রাজিয়া মাহবুব একটি উপন্যাস এবং বহু ছোটগল্প লিখেছেন, বেশ কয়েকটি প্রবন্ধের বইও রয়েছে। তার প্রকাশিত উপন্যাসেটির নাম "বন্ধন"। "দুর্ভাগিনী" ও "মুখরিত গহনে" তার উল্লেখযোগ্য ছোটগল্প গ্রন্থ। "সাগর কন্যা" ও "ভূত-ভূতুম" ছোটদের জন্য লেখা উল্লেখযোগ্য নাটক। তার "খাপছাড়া" নামে ছোটগল্পের বইটি ১৯৫৭ সালে ইউনেস্কো পুরস্কার পায়। এছাড়া তার প্রকাশিত গ্রন্থগুলির মধ্যে "বিয়ে ও সাফল্য, আপনি ও আপনার সন্তান, ছোটদের গল্প, স্বনির্বাচিত গল্প, খেলতে খেলতে জীবন শুরু, হ্যান্স এন্ডারসনের রুপকথা" ইত্যাদি উল্লেখযোগ্য।
রাজিয়া মাহবুব ১৯৪৮ সালে বিশিষ্ট শিক্ষাবিদ-সাহিত্যিক খান বাহাদুর আবদুর রহমান খাঁর জ্যেষ্ঠ পুত্র ও ঢাকা বিশ্ববিদ্যালয়ের পরীক্ষা নিয়ন্ত্রক মাহবুবুর রহমান খানের সাথে বিবাহ বন্ধনে আবদ্ধ হন। বিবাহিত জীবনে তিনি এক পুত্র ও এক কন্যা সন্তানের জননী ছিলেন।
রাজিয়া মাহবুব ২০১৩ সালের ৩১ জানুয়ারি বৃহস্পতিবার ঢাকায় মৃত্যুবরণ করেন। তাঁর মৃত্যুর সংবাদ বাংলাদেশ বেতার থেকে স্থানীয় সংবাদে প্রথম প্রচারিত হয়।
সিরাজুল হক (বাচ্চু মিয়া)

সিরাজুল হক (বাচ্চু মিয়া নামেও পরিচিত) (১ আগস্ট ১৯২৫ - ২৮ অক্টোবর ২০০২) ছিলেন বাংলাদেশের আইনজীবী, মুক্তিযুদ্ধের সংগঠক ও রাজনীতিবিদ। তিনি ছিলেন পাকিস্তানের জাতীয় পরিষদের সদস্য ও বাংলাদেশের সংসদ সদস্য। স্বাধীনতা ও মুক্তিযুদ্ধে অবদানের জন্য তিনি ২০২২ সালে (মরণোত্তর) স্বাধীনতা পুরস্কারে ভূষিত হন।
সিরাজুল হক (বাচ্চু মিয়া) ১ আগস্ট ১৯২৫ সালে ব্রিটিশ ভারতের বেঙ্গল প্রেসিডেন্সির ব্রাহ্মণবাড়িয়ার কসবার পানিয়ারূপ গ্রামে জন্মগ্রহণ করেন। তিনি কলকাতার প্রেসিডেন্সি কলেজে শেখ মুজিবুর রহমানের সহপাঠী ছিলেন।
সিরাজুল হক ১৯৫২ সালের বাংলা ভাষা আন্দোলন, ঊনসত্তরের গণঅভ্যূত্থান, ১৯৭০ এর সাধারণ নির্বাচন এবং ১৯৭১ সালের মুক্তিযুদ্ধে সক্রিয়ভাবে অংশগ্রহণ করেছেন। তিনি বাংলাদেশ আওয়ামী লীগের প্রেসিডিয়াম সদস্য ছিলেন। ১৯৬৮ সালের আগরতলা ষড়যন্ত্র মামলা, জাতীয় চার নেতা হত্যা মামলা, বঙ্গবন্ধু হত্যা মামলার রাষ্ট্রপক্ষের অন্যতম প্রধান কৌঁশলী ছিলেন তিনি।
তিনি ১৯৭০ সালে কসবা-বুড়িচং নির্বাচনী এলাকা থেকে পাকিস্তান জাতীয় পরিষদের সদস্য নির্বাচিত হন। ১৯৭৩ সালে তিনি স্বাধীন বাংলাদেশের প্রথম জাতীয় সংসদ নির্বাচনে তৎকালীন কুমিল্লা-৪ (বর্তমান ব্রাহ্মণবাড়িয়া-৪ কসবা-আখাউড়া) আসনের সংসদ সদস্য নির্বাচিত হন। তিনি ১১ এপ্রিল ১৯৭২ সালে কামাল হোসেনকে সভাপতি করে গঠিত সংবিধান প্রণয়ন কমিটির সদস্য ছিলেন। 
১৯৭৯ সালে দেশে রাষ্ট্রপতি নির্বাচনে রাষ্ট্রপতি জিয়াউর রহমানের প্রতিদ্বন্দ্বী এমএজি ওসমানীর পক্ষে নির্বাচনী প্রচারে তিনি সক্রিয় ছিলেন। নির্বাচনে ওসমানী হেরে গেলে তিনি দীর্ঘদিন নীরব ছিলেন এবং নিজের আইন ব্যবসায় মনোনিবেশ করেন। একটি টার্ম তিনি সুপ্রিম কোর্ট বারের প্রেসিডেন্ট ছিলেন।
সিরাজুল হক আব্দুস সামাদের কন্যা জাহানারা হককে বিয়ে করেন। তিনি ছিলেন দুই পুত্র ও এক কন্যার জনক। সাবেক আইনমন্ত্রী আনিসুল হক তার সন্তান।
প্রখ্যাত সাংবাদিক আতাউস সামাদ তার ভগ্নিপতি।
তার পিতা নুরুল হুদা ও মাতা জাহেদা খানম। তার মাতামহ ইউনুস আলি খাঁ (১৮৬৫-১৯২১) ছিলেন মুরানগরের প্রথম এন্ট্রান্স পাশ (১৮৮৫ সাল) এবং ডাক বিভাগের হেড পোস্টমাস্টার (অবসর ১৯১০ সালে)। তার মামা সাহিত্যিক ও প্রকাশক ফরিদ উদ্দিন খাঁ। রাজনীতিবিদ ফরিদা রউফ আশা তার মামাতো বোন এবং হুইপ আব্দুর রউফ তার মামাতো ভগ্নিপতি।
সিরাজুল হক ২৮ অক্টোবর ২০০২ সালে মৃত্যুবরণ করেন। বনানীর মসজিদে জানাজা শেষে তাকে বনানী কবরস্থানে সমাহিত করা হয়।
ভেলুমিয়া ইউনিয়ন

ভেলুমিয়া বাংলাদেশের ভোলা জেলার অন্তর্গত ভোলা সদর উপজেলার একটি ইউনিয়ন।
ভেলুমিয়া ইউনিয়নের আয়তন ১৩,৩১২ একর।
ভেলুমিয়া ইউনিয়ন ভোলা সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা ভোলা-১ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী ভেলুমিয়া ইউনিয়নের মোট জনসংখ্যা ৩০,৫৭৪ জন। এর মধ্যে পুরুষ ১৫,৪৮৯ জন এবং মহিলা ১৫,০৮৫ জন। মোট পরিবার ৫,৯৯১টি।
২০১১ সালের আদমশুমারি অনুযায়ী ভেলুমিয়া ইউনিয়নের সাক্ষরতার হার ৩৬.৫%।
শাহ মোহাম্মদ আবুল হোসেন

শাহ মোহাম্মদ আবুল হোসেন (১ এপ্রিল ১৯৩৭ – ২১ নভেম্বর ২০২২) ছিলেন বাংলাদেশ একজন রাজনীতিবিদ। তিনি বরিশাল-৪ সংসদ সদস্য ও অর্থ ও পরিকল্পনা প্রতিমন্ত্রী ছিলেন।
শাহ মোহাম্মদ আবুল হোসেন ১ এপ্রিল ১৯৩৭ সালে বরিশাল জেলার মেহেন্দিগঞ্জে জন্মগ্রহণ করেন। তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগ থেকে স্নাতক ও স্নাতকোত্তর ডিগ্রী সম্পন্ন করেন।
তার স্ত্রীর নাম শাহানা হোসেন। এই দম্পতীর ১ ছেলে ও ১ মেয়ে।
শাহ মোহাম্মদ আবুল হোসেন বাংলাদেশ কাস্টমসে সংগ্রাহক হিসাবে কাজ করেছিলেন।
বরিশাল উত্তর জেলা বিএনপির তিনি সহ-সভাপতি ছিলেন।
তিনি ১৯৯৬ সালের জুন মাসে বাংলাদেশের সাধারণ নির্বাচনে বাংলাদেশ জাতীয় সংসদে নির্বাচিত হয়েছিলেন। ২০০১ সালের নির্বাচনে তিনি আবারও সংসদে নির্বাচিত হন।
তিনি দ্বিতীয় খালেদা মন্ত্রিসভায় অর্থ ও পরিকল্পনা প্রতিমন্ত্রী হিসাবে দায়িত্ব পালন করেছিলেন।
আবুল হোসেন ২০২২ সালের ২১ নভেম্বর ঢাকায় একটি বেসরকারি হাসপাতালে চিকিৎসাধীন অবস্থায় মৃত্যুবরণ করেন।
নেচার কমিউনিকেশন

প্রতিষ্ঠানের প্রধান সম্পাদক ছিলেন লেসলি আনসন, এরপরে জোয়ার্গ হেবার, ম্যাগডালেনা স্কিপার এবং এলিসা ডি রানিরি । জার্নালের লন্ডন, নিউ ইয়র্ক সিটি এবং সাংহাইতে সম্পাদকীয় অফিস রয়েছে।
অক্টোবর ২০১৪ থেকে, জার্নালটি কেবল নিবন্ধ প্রক্রিয়াকরণ চার্জ দিতে ইচ্ছুক লেখকদের জমা দেওয়া নিবন্ধ গ্রহণ করেছে।
২০১৫ সালের শেষ নাগাদ প্রকাশিত জমা দেওয়ার কিছু অংশ কেবল গ্রাহকদের জন্য উপলব্ধ ছিল। জানুয়ারী ২০১৬ এ, সমস্ত সামগ্রী জনগণের জন্য অবাধে পড়ার উপযোগী হয়ে উঠেছে। 
জার্নালটি বিমূর্ত এবং ইনডেক্স করা হয়েছে: "জার্নাল উদ্ধৃতি রিপোর্ট" অনুসারে, জার্নালটির ২০১৮ এর প্রভাবের গুণক অনুযায়ী ১১.৮৮০ অবস্থানে রয়েছে। 
২০১৭ সালে, নেচার পাবলিশিং গ্রুপ "নেচার" ব্র্যান্ডের অধীনে তিনটি "সাবজর্নাল" তৈরি করার ঘোষণা করে: "যোগাযোগ জীববিজ্ঞান", "যোগাযোগ রসায়ন" এবং "যোগাযোগ পদার্থবিজ্ঞান" । এই উন্মুক্ত প্রবেশাধিকার জার্নালগুলি "প্রকৃতি যোগাযোগের" চেয়ে কম প্রকাশনার ফি সরবরাহ করে, তাদের আরও বিশেষজ্ঞের স্মৃতি প্রতিফলিত করে। বিষয়গুলোকে গ্রহণযোগ্য হতে, পান্ডুলিপিগুলিতে গবেষণার একটি বিশেষ ক্ষেত্রে নতুন অন্তর্দৃষ্টি নিয়ে আসা উল্লেখযোগ্য অগ্রগতির প্রতিনিধিত্ব করে। নেচার পাবলিশিং গ্রুপের জার্নালগুলি প্রত্যাখ্যান করা পান্ডুলিপিগুলি এনপিজির স্বয়ংক্রিয় স্থানান্তর পরিষেবার মাধ্যমে তিনটি যোগাযোগ-ব্র্যান্ডের জার্নালে পর্যালোচকদের রিপোর্টের সাথে পাণ্ডুলিপি স্থানান্তর করতে বেছে নিতে পারে। বিকল্পভাবে, লেখকরা একটি নতুন পর্যালোচনার জন্য অনুরোধ করতে পারেন।
সাইন্টিফিক রিপোর্ট

সাইন্টিফিক রিপোর্ট একটি অনলাইন উন্মুক্ত প্রবেশাধিকার, নেচার পাবলিশিং গ্রুপ দ্বারা প্রকাশিত বৈজ্ঞানিক মেগা জার্নাল, প্রাকৃতিক বিজ্ঞানের সমস্ত অঞ্চলকে কভার করে। জার্নালটির লক্ষ্য, তাত্পর্য বা প্রভাবের পরিবর্তে কোনও জমা দেওয়া কাগজের বৈজ্ঞানিক বৈধতা নির্ধারণ করা। 
২৩ অগস্ট ২০১৬-তে, "স্কলারলি কিচেনে" একটি ব্লগ পোস্ট উল্লেখ করেছেন যে সাইন্টিফিক রিপোর্ট সম্ভবত "পিএলওএস ওনকে" ছাড়িয়ে বিশ্বের বৃহত্তম হয়ে উঠবে। এটি প্রকৃতপক্ষে ২০১৬ সালের সেপ্টেম্বরে প্রতিষ্ঠিত হয়েছিল এবং পরে এটি ২০১৭ সালের প্রথম প্রান্তিকে নিশ্চিত হয়েছিল 
জার্নালটি কেমাস্ট্রাল অ্যাবস্ট্রাক্ট সার্ভিস, বিজ্ঞান উদ্ধৃতি সূচি এবং বাছাই করে সূচকের মেডিকাস / এমইডলাইন / পাবমেডে বিমূর্ত এবং সূচিত হয়। "জার্নাল উদ্ধৃতি প্রতিবেদন" অনুসারে, জার্নালটির ২০১৮ এর ইমপ্যাক্ট ফ্যাক্টর পরিমাণ ৪.৫২৫ অবস্থানে রয়েছে। 
"বৈজ্ঞানিক প্রতিবেদনগুলি" একটি মেগা জার্নাল হিসাবে বর্ণনা করা হয়েছে, নিবন্ধ প্রক্রিয়াজাতকরণ চার্জের উপর ভিত্তি করে একটি ব্যবসায়িক মডেল সহ "পিএলওএস ওয়ানের" মত ধারণাগত কয়েক হাজার তালিকাভুক্ত সদস্য সহ জার্নালের সম্পাদকীয় বোর্ডটি বেশ বড়,। এর পিয়ার রিভিউ মডেল এমন একটি মানদণ্ড ব্যবহার করে যা গ্রহণযোগ্যতার নিবন্ধগুলির জন্য উল্লেখ করে যে "অবশ্যই বিজ্ঞানসম্মতভাবে বৈধ এবং প্রযুক্তিগতভাবে পদ্ধতি এবং বিশ্লেষণে দৃ sound় হতে হবে" এবং পর্যালোচকদের নিশ্চিত করতে হবে যে নিবন্ধগুলি "তাদের উপলব্ধি, তাত্পর্য বা প্রভাবের ভিত্তিতে মূল্যায়ন করা হবে না", তবে এই পদ্ধতিটি প্রশ্নবিদ্ধ হয়েছে। ২০১৬ সালের কাগজে কথিতভাবে সদৃশ এবং নকল করা ছবিগুলি যা সমকক্ষ পর্যালোচনার সময় সনাক্ত করা যায়নি তা সমালোচনাও করেছিল। নিবন্ধটি জুন ২০১৬ এ প্রত্যাহার করা হয়েছিল। ২০১৫ সালে সম্পাদক মার্ক ম্যাসলিন পদত্যাগ করেছেন কারণ জার্নালটি অতিরিক্ত ফির বিনিময়ে জীববিজ্ঞান পাণ্ডুলিপিগুলির জন্য একটি দ্রুতগতির পীর-পর্যালোচনা পরিষেবার একটি পরীক্ষার প্রবর্তন করেছিল। এক মাস ধরে এ বিষয়ে বিচার কার্যক্রম চলে। 
২০১৬ সালে প্রকাশিত জার্নাল একটি চুরির গবেষণামূলক গবেষণাটি প্রত্যাহার না করার কারণে ১৯ নভেম্বরে ২০১৭ সালে,সম্পাদকীয় বোর্ড সদস্য পদত্যাগ করেছেন। যদিও নিবন্ধটি শেষ পর্যন্ত ২০১৮ সালের মার্চ মাসে প্রত্যাহার করা হয়েছিল 
একটি ২০১৮ এর গবেষণাপত্র দাবি করেছে যে একটি হোমিওপ্যাথিক চিকিৎসা ইঁদুরগুলিতে ব্যথা কমাতে পারে। এটি 8 মাস পরে বৈজ্ঞানিক সম্প্রদায় থেকে "দ্রুত সমালোচনা" করার পরে প্রত্যাহার করা হয়েছিল। 
একটি বিতর্কিত বিষয়ে ২০১৮ পত্রিকায় পরামর্শ দেওয়া হয়েছিল যে সেল ফোনে ঘুরপাক খাওয়া খুব বেশি বাঁকানো ঘাড় কারও মাথার পিছনে একটি "শিং" বাড়াতে পারে। কাগজটি পরে সংশোধন করা হয়েছিল। গবেষণাটি প্রথম লেখকের স্বার্থের দ্বন্দ্ব উল্লেখ করতেও ব্যর্থ হয়েছিল। 
২০১৮ সালে প্রকাশিত একটি গবেষণাপত্রে বাবুন মলের ছবিতে ডোনাল্ড ট্রাম্পের মুখটি লুকানো ছিল। জার্নালটি পরে ছবিটি সরিয়ে দেয়।
মেজবাউদ্দীন ফরহাদ

মোঃ মেজবাউদ্দীন ফরহাদ একজন বাংলাদেশ জাতীয়তাবাদী দল এর রাজনীতিবিদ এবং বরিশাল-৪ এর সাবেক সংসদ সদস্য।
ফরহাদ ২০০৮ সালে বাংলাদেশ জাতীয়তাবাদী দল এর প্রার্থী হিসাবে বরিশাল-৪ থেকে সংসদ সদস্য নির্বাচিত হয়েছিলেন ।
মাহমুদুল হক রুবেল

মাহমুদুল হক রুবেল বাংলাদেশ জাতীয়তাবাদী দলের রাজনীতিবিদ এবং শেরপুর-৩ আসনের সাবেক সংসদ সদস্য। 
রুবেল ২০০১ সালে বাংলাদেশ জাতীয়তাবাদী দল এর প্রার্থী হিসাবে শেরপুর-৩ থেকে সংসদ সদস্য নির্বাচিত হয়েছিলেন।
তার বাবা সেরাজুল হক শেরপুর-৩ আসনের সাবেক সংসদ সদস্য এবং তার চাচা বাংলাদেশ আওয়ামী লীগ এ কে এম ফজলুল হক সংসদ সদস্য বর্তমান পদে রয়েছেন।
এ বি এম গোলাম মোস্তফা (কুমিল্লার রাজনীতিবিদ)

এ বি এম গোলাম মোস্তফা (২ ফেব্রুয়ারি ১৯৩৪ – ৪ ডিসেম্বর ২০২২) একজন বাংলাদেশী রাজনীতিবিদ, সাবেক সচিব, মন্ত্রী ও সংসদ সদস্য। কুমিল্লা-৪ আসনের সাবেক সংসদ সদস্য।
মোস্তফা ব্রিটিশ রাজের বেঙ্গল প্রেসিডেন্সির কুমিল্লায় ১৯৩৪ সালের ২ ফেব্রুয়ারি জন্মগ্রহণ করেন। তার পিতা মফিজউদ্দিন আহমদ ছিলেন শিক্ষামন্ত্রী। তিনি ১৯৫৪ ও ১৯৫৫ সালে ঢাকা বিশ্ববিদ্যালয় থেকে অর্থনীতিতে স্নাতক ও স্নাতকোত্তর সম্পন্ন করেন।
এ বি এম গোলাম মোস্তফা ১৯৫৬ সালে পাকিস্তান সিভিল সার্ভিস পরীক্ষা শেষ করে পাকিস্তানের সিভিল সার্ভিসে বেশ কয়েকটি পদে দায়িত্ব পালন করেছিলেন। তিনি বাংলাদেশের প্রথম বেতন কমিশনের সদস্য সহ তিনি ১৬ বছর ৭টি মন্ত্রণালয়ে সচিব হিসেবে দায়িক্ত পালন করেন।
জাতীয় পর্টিতে যোগ দিয়ে তিনি ১৯৮৮ সালে জ্বালানি ও প্রাকৃতিক সম্পদ মন্ত্রী এবং বন্যা নিয়ন্ত্রণ ও পানি সম্পদ মন্ত্রীর দায়িত্ব পালন করেছিলেন।
তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হয়েছিলেন। তিনি কুমিল্লা উত্তর জেলা আওয়ামী লীগের সহ-সভাপতি।
গোলাম মোস্তফা ৪ ডিসেম্বর ২০২২ সালে রাত ৯টায় তিনি ঢাকার একটি বেসরকারি হাসপাতালে চিকিৎসাধীন অবস্থায় মারা যান তিনি। গুলশান আজাদ মসজিদে জানাজা শেষে তাকে বনানী কবরস্থানে তাকে দাফন করা হবে।
পুরু রাজ কুমার

পুরু রাজ কুমার হলেন একজন ভারতীয় চলচ্চিত্র অভিনেতা। তিনি কিছু হিন্দি চলচ্চিত্রে অভিনয় করেছেন।
পুরু রাজ কুমার ১৯৭০ সালের ৩ মার্চ জন্মগ্রহণ করেন। তার বাবার নাম রাজ কুমার ও মায়ের নাম গায়ত্রী। তার বাবা একজন চলচ্চিত্র অভিনেতা ছিলেন। তিনি গেটিসবার্গ কলেজে অর্থনীতি, মনোবিজ্ঞান ও থিয়েটার নিয়ে পড়াশোনা করেছেন।
পুরু রাজকুমার অভিনীত প্রথম চলচ্চিত্র "বাল ব্রহ্মচারী" ১৯৯৬ সালে মুক্তি পেয়েছিল। চলচ্চিত্রটিতে তিনি কারিশমা কাপুরের বিপরীতে অভিনয় করেছিলেন। এর চার বছর পর, ২০০০ সালে তিনি "হামারা দিল আপকে পাস হ্যায়" শিরোনামের একটি চলচ্চিত্রে খলচরিত্রে অভিনয় করেন। ২০০০ সালে তার চলচ্চিত্র "মিশন কাশ্মীর" ও মুক্তি পেয়েছিল। ২০০১ সালে তার অভিনীত তিনটি চলচ্চিত্র মুক্তি পেয়েছিল। চলচ্চিত্রগুলো হল "খাতরোঁ কে খিলাড়ি", "উলঝান" ও "অর্জুন দেবা"। ২০০২ সালে তার অভিনীত চারটি চলচ্চিত্র মুক্তি পেয়েছিল। এগুলো হল, "ভারত ভাগ্য বিধাতা", "বাঁধ", "ইট কা জওয়াব পাত্থার" ও "দুশমনি"। ২০০৩ সালে তিনি "এলওসি কার্গিল" চলচ্চিত্রে অভিনয় করেছিলেন।
পুরু রাজ কুমার অভিনীত চলচ্চিত্রগুলো ভালো ব্যবসা না করতে পারার দরুন তিনি বলিউডে নিজের অবস্থান শক্ত করতে পারেন নি। ২০০৪ সালে তার অভিনীত চলচ্চিত্র "জাগো" প্রেক্ষাগৃহে মুক্তি পায়। এর দুই বছর পর, ২০০৬ সালে তাকে দেখা যায় "উমরাও জান" চলচ্চিত্রে। ২০০৭ সালে তার অভিনীত "দোষ" শিরোনামের চলচ্চিত্রটি প্রেক্ষাগৃহে মুক্তি পেয়েছিল। ২০১০ সালে তার অভিনীত চলচ্চিত্র "বীর" প্রেক্ষাগৃহে মুক্তি পেয়েছিল। ২০১৪ সালে তাকে দেখা গিয়েছিল "অ্যাকশন জ্যাকসন" চলচ্চিত্রে।
পুরু রাজ কুমার ক্রোয়েশীয় মডেল কোরালজিকা গ্রদাকের সাথে ২০১১ সালের ১৪ অক্টোবর ক্রোয়েশিয়ার রাজধানী জাগরেবে বিবাহবন্ধনে আবদ্ধ হন।
পুরু রাজ কুমারের বিরুদ্ধে অভিযোগ করা হয়ে থাকে যে তিনি ১৯৯৩ সালের ১৭ ডিসেম্বর মুম্বইয়ের বান্দ্রার ফুটপাথে শুয়ে থাকা আট ব্যক্তির ওপর গাড়ি চালিয়ে দিয়েছিলেন। এই ঘটনায় তিনজন নিহত হয়েছিল। তার বিরুদ্ধে আরো অভিযোগ করা হয়ে থাকে যে, ঘটনার সময়ে তিনি মদ্যপ অবস্থায় গাড়ি চালাচ্ছিলেন। এই ঘটনার জন্য তাকে গ্রেফতার করা হয়েছিল। পরবর্তীতে, তিনি মুক্তি পান। বলা হয়ে থাকে যে, আদালতের বাইরে অর্থের বিনিময়ে মামলাটির নিষ্পত্তি করা হয়েছিল।
কপিলা বিজেগুণবর্ধনে

কপিলা ইন্ডাকা বীরাক্কোডি বিজেগুণবর্ধনে (; জন্ম: ২৩ নভেম্বর, ১৯৬৪) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৮ থেকে ১৯৯২ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে কলম্বো ক্রিকেট দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন কপিলা বিজেগুণবর্ধনে।
১৯৮৬-৮৭ মৌসুম থেকে ১৯৯২-৯৩ মৌসুম পর্যন্ত কপিলা বিজেগুণবর্ধনের প্রথম-শ্রেণীর খেলোয়াড়ী জীবন চলমান ছিল। ধীর স্থির লয়ে মিডিয়াম পেস বোলিং করতেন। যখন জাতীয় দলে খেলার সুযোগ পেয়েছেন, তখনি তিনি যথাসাধ্য নিজেকে মেলে ধরার চেষ্টা করেছেন। আন্তর্জাতিক পর্যায়ের খেলা পেস বোলিং করে সফলতা পাননি। নিখুঁত নিশানা ও বলকে নিয়ন্ত্রণে রাখতে না পারার কারণে ব্যাটসম্যানদের কাছে তার বোলিং বেশ মার খান। এক পর্যায়ে দল নির্বাচকমণ্ডলী কেবলমাত্র একদিনের আন্তর্জাতিকে উপযোগী হিসেবে দলে রাখেন।
সমগ্র খেলোয়াড়ী জীবনে দুইটিমাত্র টেস্ট ও ছাব্বিশটি একদিনের আন্তর্জাতিকে অংশগ্রহণ করেছেন কপিলা বিজেগুণবর্ধনে। ২২ আগস্ট, ১৯৯১ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরফলে, শ্রীলঙ্কার ৫০তম টেস্ট ক্যাপধারীর সম্মাননা পান। এরপর, ২ জানুয়ারি, ১৯৯২ তারিখে ফয়সালাবাদে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি। ১৯৯২ সালের ক্রিকেট বিশ্বকাপে অংশ নেন।
ওডিআই অভিষেকে পাকিস্তানের বিপক্ষে ৮ ওভারে ২/২৯ বোলিং পরিসংখ্যান গড়ে দলকে জয় এনে দেন। ১৯৯১ সালে দলের সাথে ইংল্যান্ড গমন করেন। সিরিজের একমাত্র টেস্টে তিনি উইকেট শূন্য অবস্থায় মাঠ ছাড়েন। নিজস্ব দ্বিতীয় ও সর্বশেষ টেস্টে পাকিস্তানের বিপক্ষে সুন্দর খেলেন। খেলায় ৯৮ রান খরচায় ৭ উইকেট পান। দ্বিতীয় ইনিংসে ৪/৫১ নিয়ে শ্রীলঙ্কা দলকে স্মরণীয় জয় এনে দেন।
কনরাড রিক্টার

কনরাড মাইকেল রিক্টার (; ১৩ অক্টোবর ১৮৯০ - ৩০ অক্টোবর ১৯৬৮) ছিলেন একজন মার্কিন ঔপন্যাসিক। তার সাহিত্যকর্মসমূহ বিভিন্ন সময়কালের মার্কিন জীবন নিয়ে রচিত। তার "দ্য অ্যাওয়েকেনিং ল্যান্ড" ত্রয়ীর শেষ গল্প "দ্য টাউন" (১৯৫০) ১৯৫১ সালে কথাসাহিত্যে পুলিৎজার পুরস্কার অর্জন করে। তার "দ্য ওয়াটার্স অব ক্রনস" ১৯৬১ সালে কথাসাহিত্যে ন্যাশনাল বুক পুরস্কার অর্জন করে। বিংশ শতাব্দীতে তার দুটি ছোটগল্পের সংকলন তার মৃত্যুর পর প্রকাশিত হয় এবং তার কয়েকটি উপন্যাস একবিংশ শতাব্দীতে পুনরায় প্রকাশিত হয়।
রিক্টার ১৮৯০ সালের ১৩ই অক্টোবর পেন্সিলভেনিয়া অঙ্গরাজ্যের পট্‌সভিলের নিকটবর্তী ট্রেমন্টে জন্মগ্রহণ করেন। তার পিতা জন অ্যাবসালম রিক্টার একজন লুথেরান মন্ত্রী ছিলেন এবং তার মাতা শার্লট এস্থার (জন্মনাম হেনরি) রিক্টার। তার পিতামহ, চাচা ও পিতামহের ভাইও লুথেরান মন্ত্রী ছিলেন। তিনি জার্মান উপনিবেশিক অভিবাসীদের বংশধর। শৈশবে রিক্টার তার পরিবারের সাথে পেন্সিলভেনিয়ার কয়েকটি খনি-উত্তোলনকারী শহরে বসবাস করতেন। রিক্টার পনের বছর বয়সে উচ্চ মাধ্যমিক পাস করেন।
১৯৩০-এর দশকের শুরুতে রিক্টারের একাধিক গল্প "পাল্প" পত্রিকায় প্রকাশিত হয়েছিল, তন্মধ্যে রয়েছে "ট্রিপল-এক্স", "শর্ট স্টোরিজ", "কমপ্লিট স্টোরিজ", "গোস্ট স্টোরিজ" ও "ব্লু বুক"। "আর্লি আমেরিকান অ্যান্ড আদার স্টোরিজ" (১৯৩৬) তার প্রথম সফল বই হিসেবে বিবেচিত।
তিনি এরপর ধীরে ধীরে বৃহদাকৃতির উপন্যাস রচনা ও প্রকাশনায় মনযোগী হন। তিনি "দ্য সি অব গ্রাস" (১৯৩৬) উপন্যাসের জন্য সর্বাধিক স্মরণীয়। এটি উনবিংশ শতাব্দীর শেষভাগে নিউ মেক্সিকোর পটভূমিতে রচিত, যার মূল বিষয়বস্তু ছিল র‍্যাঞ্চার ও কৃষকদের মধ্যকার বিরোধ। এই উপন্যাস অবলম্বনে ১৯৪৭ সালে এলিয়া কাজান "একই নামের" চলচ্চিত্র নির্মাণ করেন, যাতে শ্রেষ্ঠাংশে অভিনয় করেন ক্যাথরিন হেপবার্ন ও স্পেন্সার ট্রেসি।
১৯৪০-এর দশকে তিনি "দ্য অ্যাওয়েকেনিং ল্যান্ড" ত্রয়ী রচনা করেন; সেগুলো হল "দ্য ট্রিজ" (১৯৪০), "দ্য ফিল্ডস" (১৯৪৬) ও "দ্য টাউন" (১৯৫০)। তিনি ১৯৪৭ সালে "দ্য ফিল্ডস"-এর জন্য ওহাইওনা বুক পুরস্কার লাভ করেন এবং ১৯৫১ সালে "দ্য টাউন"-এর জন্য কথাসাহিত্যে পুলিৎজার পুরস্কার অর্জন করে।
ছাংচৌ

ছাংচৌ পূর্ব এশিয়ার রাষ্ট্র গণচীনের পূর্বভাগে প্রশান্ত মহাসাগরের উপকূলে অবস্থিত চিয়াংসু প্রদেশের দক্ষিণভাগে ছাংচিয়াং নদীর নিম্নাংশ তথা ইয়াংসি নদীর দক্ষিণ তীরে অবস্থিত একটি নগরী। শহরটির আয়তন ৪৩৮৪ বর্গকিলোমিটার। ২০১০ সালের জনগণনা অনুযায়ী মূল ছাংচৌ শহরের জনসংখ্যা ৭৩ লক্ষ (চীনের ১৩তম বৃহত্তম) এবং এর মহানগর এলাকার জনসংখ্যা প্রায় ১ কোটি ২৪ লক্ষ (চীনের ১১তম বৃহত্তম); এটি একটি অতিমহানগরী।
ছাংচৌ শহরটি ঐতিহাসিকভাবে একটি কৃষিপ্রধান অঞ্চলের শস্যগুদাম ও বাণিজ্যকেন্দ্র হিসেবে কাজ করে আসছে। ২০শ শতকের প্রথমার্ধ থেকে এটি বস্ত্রশিল্পের একটি কেন্দ্রে পরিণত হয়। এখানে খাদ্য যেমন তেল, চাল, আটা প্রক্রিয়াজাতকরণের কারখানা আছে। ২০শ শতকের দ্বিতীয়ার্ধে এটি প্রকৌশলভিত্তিক শিল্পের একটি কেন্দ্রে পরিণত হয়। এখানের চীনের অন্যতম বৃহৎ রেলগাড়ির ইঞ্জিন ও বগি নির্মাণের কারখানা ছাড়াও গাড়ির ইঞ্জিন, বিদ্যুৎ উৎপাদক যন্ত্র (জেনারেটর), বিদ্যুৎ রূপান্তরক যন্ত্র (ট্রান্সফর্মার) এবং কৃষি ও বস্ত্রশিল্পের যন্ত্রপাতির কারখানা আছে।
নাজমুল হুদা মিন্টু

নাজমুল হুদা মিন্টু (৫ ডিসেম্বর ১৯৪২ – ২ জুন ২০১৯) বাংলাদেশি চলচ্চিত্র পরিচালক ছিলেন। তিনি অনেক চলচ্চিত্র পরিচালনা করেছেন।
নাজমুল হুদা মিন্টু ১৯৪২ সালের ৫ ডিসেম্বর নওগাঁয় জন্মগ্রহণ করেন। "সূর্য ওঠার আগে" চলচ্চিত্র পরিচালনার মাধ্যমে চলচ্চিত্রাঙ্গনে অভিষেক ঘটে তার। তিনি ১৯৮৯ সাল থেকে ১৯৯০ সাল পর্যন্ত বাংলাদেশ চলচ্চিত্র পরিচালক সমিতির সাধারণ সম্পাদক হিসেবে দায়িত্ব পালন করেছিলেন। তিনি "মৌসুমী" শিরোনামের একটি চলচ্চিত্র নির্মাণ করেছিলেন যেটির নাম রাখা হয়েছিল অভিনেত্রী মৌসুমীর নামানুসারে।
নাজমুল হুদা মিন্টু ২০১৯ সালের ২ জুন ৭৬ বছর বয়সে লন্ডনে মৃত্যুবরণ করেন।
আওলাদ হোসেন চাকলাদার

আওলাদ হোসেন চাকলাদার (১৯৫০/৫১ – ৪ ফেব্রুয়ারি ২০১৯) একজন মুক্তিযোদ্ধা, চলচ্চিত্র প্রযোজক ও পরিচালক ছিলেন।
আওলাদ হোসেন চাকলাদার একজন মুক্তিযোদ্ধা ছিলেন। তার পরিচালিত "নাগ নর্তকী" শিরোনামের চলচ্চিত্রটি ছিল আঞ্জুমান আরা শিল্পী অভিনীত প্রথম চলচ্চিত্র। তিনি "প্রেমিক" ও "যোগাযোগ" এর মত চলচ্চিত্র প্রযোজনা করেছিলেন। ১৯৮৫ সালে "প্রেমিক" দুই বিভাগে জাতীয় চলচ্চিত্র পুরস্কার জিতেছিল। ১৯৮৮ সালে "যোগাযোগ" ও দুই বিভাগে জাতীয় চলচ্চিত্র পুরস্কার জিতেছিল।
২০১৯ সালের ৪ ফেব্রুয়ারি ৬৮ বছর বয়সে মৃত্যুবরণ করেন আওলাদ হোসেন চাকলাদার।